חוק החברות (תיקון מס' 37), התשפ"ד-2024
הצעת חוק ממשלתית, הכנסת ה-25
פורסם: ספר החוקים, חוברת 3290, עמ' 1506, 2024-09-15T00:00:00+03:00
בחוק נעשו מספר תיקונים לחוק החברות שנועדו לטייב את הרגולציה ולשפר את מהימנות המרשמים. התיקון המרכזי עניינו בהוספת הסדר המסמיך את רשם החברות למחוק חברות לא פעילות ממרשמי הרשם. התיקון כולל שורה של תיקונים נוספים, ובהם: ביטול החובה על חברת חוץ להגיש תרגום לעברית של מסמכי ההתאגדות שלה אם המסמכים הוגשו באנגלית, קיצור פרק הזמן להגשת תביעת חוב בהליך פירוק מרצון ל-90 ימים, הקלה בבקשה לרישום עמותה כך שלא יידרש לצרף לה תצהיר של המייסדים החתום בידי עורך דין וניתן יהיה להסתפק באימות דיגיטלי, והוראה בעניין עדכון סכומים במנגנון העדכון הקבוע לעניין הגדרת חברה או עמותה לא פעילה שרשאית לא למנות רואה חשבון מבקר.